Suresh 211 Views Ambati Rayudu
Ambati Rayudu
హైదరాబాద్‌: భారత క్రికెటర్‌ అంబటిరాయుడు ఉద్వేగంలో తీసుకున్న రిటైర్మెంట్‌ నిర్ణయాన్ని పరిగణనలోకి తీసుకోకుండా జట్టు ఎంపికలో అతని పేరును పరిశీలించాలని పేర్కొంటూ మాజీ ఎంపి, భారత క్రికెట్‌ సమాఖ్య ఛైర్మన్‌ వి.హనుమంతరావు సెలక్షన్‌ కమిటీ చైర్మన్‌ ఎంఎస్‌కె ప్రసాద్‌కు లేఖ రాశారు. ప్రతిభావంతుడైన రాయుడలో ఇంకా చాలా ఆట మిగిలి ఉందని ఆయన లేఖలో పేర్కొన్నారు. నం.4లో బ్యాటింగ్‌తో పాటు అవసరమైన సమయాల్లో వికెట్‌ కీపింగ్‌ కూడా చేయగల సామర్థ్యం రాయుడుకు ఉందన్నారు. ప్రపంచకప్‌ ఎంపికలో తనపై చూపించిన నిర్లక్ష్యం కారణంగా నొచ్చుకున్న రాయుడు భావోద్వేగంలో రిటైర్మెంట్‌ను ప్రకటించాడని, బిసిసిఐ చొరవ తీసుకొని రాయుడుకు మరిన్ని అవకాశాలు కల్పించాలని కోరారు.